EkBass/fiwiki-20250220-pages-articles huggingface dataset:
Kottiset Alpit

Kottiset Alpit (; , ) on Läntisiin Alppeihin kuuluva vuorijono, joka sijaitsee vuoriston eteläosassa osittain Italiassa, osittain Ranskan puolella. Sen korkein huippu on Monte Viso.Kottiset Alpit Pieni tietosanakirja Rooman provinssi Alpes Cottiae oli tällä seudulla. Alue sai nimensä ligurialaisten kuninkaan Cottiuksen mukaan. Nykyisin alueella on useita talviurheilukeskuksia ja pieniä jäätiköitä. Korkeimpiin huippuihin kuuluvat Gipfel Höhe Höhe Monviso eli Monte Viso 3841 m Viso di Vallante 3672 m Aiguille de Scolette 3505 m Aiguille de Chambeyron 3412 m Bric de Chambeyron 3388 m Pic de la Font Sancte 3387 m Rognosa d'Etache 3385 m Dents d'Ambin 3382 m Punta Ferrant 3364 m Visolotto 3353 m Bric de Rubren 3340 m Rochebrune 3324 m Punta Sommeiller 3321 m Bric Froid 3302 m Grand Glaiza 3286 m Rognosa di Sestriere 3279 m Panestrel 3253 m Roche du Grand Galibier 3242 m Peou Roc 3231 m Pic du Pelvat 3218 m Pointe Haute de Mary 3212 m Pain de Sucre 3208 m Mont Thabor 3182 m Pointe des Cerces 3180 m Tete des Toillies 3179 m Monte Granero 3170 m Pic du Thabor 3144 m Mont Chaberton 3135 m Tete de Moyse 3110 m Monte Meidassa 3105 m Pelvo d'Elva 3064 m Rocca Bianca 3059 m Mont Politri 3051 m Mont Albergian 3040 m Pic Caramantran 3025 m Bric Bouchet 2998 m Pointe des Marcelettes 2909 m Pic du Malrif 2906 m Punta Cournour 2868 m == Lähteet == == Aiheesta muualla == *Peakware Luokka:Alppien vuoristot Luokka:Italian vuoristot Luokka:Ranskan vuoristot
Seututie 928

Seututie 928 on 1,9 km:n mittainen yhdysväylä, joka yhdistää valtatien 4 seututiehen 926 Tervolan kunnassa. Tiellä on kaksi risteystä. Kemijoen länsipuolelta lähtee tie nro. 9291 eli Paakkolantie kohti etelää ja paikallistie Hastinkankaan asutusalueelle pohjoiseen. Joen itäpuolella on risteys Tervolan kuntakeskukseen kohti pohjoista ja Palonperälle etelän suuntaan. Tie on valaistu ja päällystetty koko matkalta, mutta nelostien puoleisesta päästä se on kehnossa kunnossa. Tiellä sijaitsee Kemijoen ylittävä silta, joka on 494 metriä pitkä, ollen suomen kymmenenneksi pisin. Silta on valmistunut korvaamaan paikalla ollutta lossia vuonna 1975 ja oli merkittävä liikenteellinen parannus Tervolalle. Nopeusrajoitus on 60 kilometriä tunnissa, lukuun ottamatta lyhyttä pätkää kuntakeskuksen risteyksestä seututien risteykseen, jossa se on 40 kilometriä tunnissa. Liikennemäärät ovat melko vähäiset. 928 Luokka:Tervolan liikenne
Patrik Juhlin

Patrik Juhlin (s. 24. huhtikuuta 1970 Huddinge, Ruotsi) on ruotsalainen jääkiekkoilija, pelipaikaltaan laitahyökkääjä. Hän pelasi urallaan NHLssä Philadelphia Flyersin riveissä 56 runkosarjaottelua tehopistein 7 + 6 = 13 ja 13 pudotuspeliä, joissa hän teki yhden maalin. Hän voitti olympiakultaa vuonna 1994. Juhlin pelasi Våsterås IK:ssa kausina 1987–1995 ennen siirtymistään kahdeksi kaudeksi Philadelphia Flyersiin, joka oli varannut hänet vuoden 1989 varaustilaisuuden toisella kierroksella 34. varausvuorolla. Syksyllä 1997 Juhlin värvättiin SM-liigan Jokereihin seurasta lähteneen Petri Variksen korvaajaksi. Ensimmäisellä kaudella syntyivät 47 runkosarjaottelussa tehot 19 + 9 = 28 ja viisi maalia pudotuspeleissä. Toisella kaudella hän pelasi 54 runkosarjaottelua, joissa hän teki 17 maalia ja antoi 12 maalisyöttöä, ja kolme pudotuspeliä ilman tehopisteitä. Juhlin lähti joukkueesta kesken kauden 1999–2000 ja siirtyi Sveitsiin SC Bernin joukkueeseen, jossa hän pelasi kauteen 2004–2005 saakka. Hän voitti Sveitsin-mestaruuden kaudella 2003–2004 ja oli liigan paras maalintekijä kaudella 2001–2002. Hän jatkoi pelaamista vielä Ruotsissa kauteen 2008–2009 saakka. Juhlin edusti Ruotsia kaksissa MM- kilpailuissa, vuoden 1994 olympialaisissa sekä vuoden 1996 maailmancupissa. Lillehammerin olympialaisissa Ruotsi voitti kultaa ja Juhlin teki seitsemän maalia, joista kolme Yhdysvaltoja vastaan ja kaksi välierässä Venäjää vastaan. Hän oli turnauksen maalintekijätilastossa jaetulla toisella sijalla ja joukkueensa toiseksi paras pistemies saatuaan maaliensa lisäksi myös yhden syöttöpisteen. == Lähteet == * * === Viitteet === Luokka:Ruotsalaiset jääkiekkoilijat Luokka:Ruotsalaiset olympiavoittajat Luokka:Philadelphia Flyersin varaamat pelaajat Luokka:Vuonna 1970 syntyneet Luokka:Elävät henkilöt
The Hush (albumi)

The Hush on skotlantilaisen pop-yhtye Texasin viides studioalbumi vuodelta 1999. Levyn on julkaissut Mercury Records. ==Kappaleet== == Lähteet == == Aiheesta muualla == * Luokka:Texasin albumit Luokka:Vuoden 1999 albumit
Wicked (täsmennyssivu)

Wicked voi tarkoittaa muun muassa seuraavia: * Wicked, musikaali * Wicked!, Scooterin albumi * Wicked, Cristal Snow’n single * Wicked, yhdysvaltalainen elokuva * The Wicked, suomalainen metallimusiikkiyhtye
Vendéen kapinat

Vendéen kapinat olivat Ranskan suuren vallankumouksen aikana esiintyneitä talonpoikien aseellisia vastustusliikkeitä vallankumoushallitusta vastaan. Kansannousu alkoi Vendéen departementissa maaliskuussa 1793 ja levisi sieltä muualle Länsi-Ranskaan. Erillään muusta Ranskasta olleessa Vendéessa oli papistolla paljon vaikutusvaltaa. Pappien vainoaminen, elintarvikesäännöstely ja 300 000 miehen kutsuminen armeijaan synnyttivät kansanliikkeen, joka vähitellen muuttui kamppailuksi kuninkuuden ja entisten olojen puolesta. Yhteenotot olivat verisiä ja kapinalliset menestyivät niissä ajoittain hyvin. Kansannousu kukistettiin vuoden 1793 lopulla, jolloin voittajat alkoivat terrorisoida voitettuja. Vastustusliikehdintä puhkesi uudelleen kesällä 1795, mutta kenraali Lazare Hoche kukisti sen 1796 saaden lisänimen ”Vendéen rauhoittaja”. Täysin liikehdintä rauhoittui ja kapinalliset alistuivat vuonna 1800 Napoleonin konsulikaudella.Uusi tietosanakirja, Tietosanakirja oy 1960–1966.Otavan iso tietosanakirja, Otava 1960–1965. Vendeen kapinan tukahduttamista on yleisesti pidetty kansanmurhana. Vendéen noin 800 000 asukkaasta 150 000 - 400 000 kuoli kapinassa ja sen tukahduttamisessa. Rankalaisen historioitsijan Reynald Secherin mukaan Ranskan tasavaltaishallituksen toimet Vendéen departementissa olivat ensimmäinen moderni kansanmurha. ==Vendéen kapina-armeijoiden komentajia== *Jacques Cathelineau (haavoittui Nantesin taistelussa ja kuoli heinäkuussa 1793) *Charles de Bonchamps (kaatui Cholet’n taistelussa lokakuussa 1793) *Maurice d’Elbée (jäi kiinni ja teloitettiin tammikuussa 1794) *Henri de la Rochejaquelein (kuoli väijytyksessä tammikuussa 1794) *François de Charette (solmi rauhan helmikuussa 1795, aloitti sotatoimet uudestaan heinäkuussa 1795, jäi kiinni ja teloitettiin maaliskuussa 1796) *Jean-Nicolas Stofflet (solmi rauhan toukokuussa 1795, aloitti sotatoimet uudestaan, jäi kiinni ja teloitettiin helmikuussa 1796) ==Lähteet== Luokka:Ranskan suuri vallankumous Luokka:Kristittyjen vainot Luokka:Kristinusko Ranskassa Luokka:Kapinat Luokka:Vendée
Direktorio

Direktorio () oli Ranskassa toimeenpanovaltaa käyttänyt viisijäseninen neuvosto, joka toimi maan hallituksena 2\. lokakuuta 1795 – 9. marraskuuta 1799. Direktorion valta perustui vuoden III hallitusmuotoon, jota nimitetäänkin direktio-hallitusmuodoksi. Sen mukaan lainsäädäntövalta kuului viidensadan neuvostolle ja vanhojen neuvostolle. Toimeenpanovaltaa käytti viisi direktoria (), jotka valitsi vanhojen neuvosto viidensadan neuvoston laatimasta ehdokaslistasta. Direktorien vaihtuvuus perustui siihen, että joka vuosi yksi heistä oli erovuorossa.Uusi tietosanakirja, Tietosanakirja oy 1960–1966. Tunnetuimmat direktorit olivat Paul de Barras, Lazare Carnot ja Emmanuel Joseph Sieyès. Direktorio-hallitusmuoto ei täyttänyt siihen asetettuja toiveita ja sen kumosi Napoleonin tekemä brumairen vallankaappaus 9. marraskuuta 1799. ==Luettelo direktoreista== *Louis-Marie de La Révellière- Lépeaux 2. marraskuuta 1795 – 18. kesäkuuta 1799 *Étienne-François Le Tourneur 2. marraskuuta 1795 – 26. toukokuuta 1797 *Jean-François Reubell 2. marraskuuta 1795 – 19. toukokuuta 1799 *Paul Barras 2. marraskuuta 1795 – 10. marraskuuta 1799 *Lazare Carnot 4. marraskuuta 1795 – 5. syyskuuta 1797 *François Barthélemy 6. kesäkuuta – 5. syyskuuta 1797 *Philippe-Antoine Merlin de Douai 10. syyskuuta 1797 – 18. kesäkuuta 1799 *Nicolas François de Neufchâteau 10. syyskuuta 1797 – 19. toukokuuta 1798 *Jean-Baptiste Treilhard 20. toukokuuta 1798 – 17. kesäkuuta 1799 *Emmanuel-Joseph Sieyès 20. toukokuuta – 10. marraskuuta 1799 *Louis-Jérôme Gohier 18. kesäkuuta – 10. marraskuuta 1799 *Jean-François-Auguste Moulin 27. kesäkuuta – 10. marraskuuta 1799 *Pierre-Roger Ducos 1. heinäkuuta – 10. marraskuuta 1799 France: Executive Directory: 1795–1799 Archontology.org. Viitattu 12.8.2018. ==Yleisnimenä== Yleissanana direktorio (myöhäislatinan directorium < latinan dirigere, ohjata) tarkoittaa johtokuntaa, jonka muodostavat tehtäväänsä valitut henkilöt, direktorit.Otavan iso tietosanakirja, Otava 1960–1965. Muita direktorioiksi kutsuttuja hallituksia ovat olleet muun muassa vuonna 1918 toiminut Venäjän valkoisten väliaikainen hallitus eli ”Ufan direktorio” ja Ukrainan kansantasavaltaa vuosina 1918–1920 hallinnut Ukrainan direktorio. == Lähteet == == Aiheesta muualla == Luokka:Ranskan suuri vallankumous Luokka:Ranskan hallitukset
Bråvallan taistelu

Bråvallan taistelu käytiin saagojen mukaan 700-luvun puolivälissä Bråvallan kannaksella Ruotsissa. Sen osapuolia olivat svealaisten ja länsigööttien kuningas Sigurðr Sormus (hringr) sekä tanskalaisten ja itägööttien kuningas Haraldr Sotahammas (hilditönn), Sigurðr Sormuksen setä. Taistelun historiallisuudesta ei ole kiistattomia todisteita, joten se saattaa olla pelkkä myytti. ==Taistelu== Saxo Grammaticuksen mukaan molemmilla osapuolilla taisteli 200 000 miehen vahvuinen armeija, johon kuului norjalaisia, friisejä, suomalaisia, virolaisia, kuureja, liiviläisiä, bjarmialaisia, ruseja sekä muita kansallisuuksia. Teokset Gesta Danorum ja Sögubrot af nokkrum fornkonungum antavat jokseenkin samanlaisen kuvauksen tapahtumien kulusta. Armeijat olivat taistelun alussa tasaväkisiä, kunnes Haraldin joukoissa taistellut Ubbi-niminen soturi hyökkäsi svealaisten puolelle ja surmasi näiden ylimystöä mutta tuli sitten itse tapetuksi. Tämän jälkeen svealainen Starkad hyökkäsi tanskalaisten puolelle katkaisten Tanskan lippua pidelleen kilpineidon käden. Harald taisteli pitkään urheasti sotavaunuissaan, mutta tuli sitten surmatuksi nuijan osumasta. Taistelun lopputuloksena molemmat osapuolet olivat menettäneet yhteensä 40 000 soturia ja Sigurdista tuli sekä Ruotsin että Tanskan kuningas. ==Historiallisuus== Taistelun historiallisuus kyseenalaistettiin ensimmäistä kertaa 1900-luvun alussa. Birger Nerman arvosteli muita tutkijoita historiallisten lähteiden käyttämisestä kritiikittömästi. Hänkin oletti kuitenkin taistelun tapahtuneen, muttei välttämättä kuvatulla tavalla. Myöhemmin koko taistelun todenperäisyys on kyseenalaistettu ja jopa taistelupaikkaa on pidetty myyttisenä. ==Aiheesta muualla== *Sögubrot af Nokkrum fornkonungum í Dana ok Svíaveldi *Hervarar saga og Heiðreks *Saxo: The Danish History, Book Eight Part I Luokka:Ruotsin taistelut Luokka:Tanskan taistelut
Eduardo Schwank

Eduardo Schwank (s. 23. huhtikuuta 1986 Rosario) on argentiinalainen tennispelaaja. Häntä valmentaa David Nalbandianin veli Javier Nalbandian. == Tennisura == Vuonna 2006 Schwank voitti kuusi Futures-turnausta. Vuonna 2007 hän voitti kolme Futures-turnausta ja yhden ATP-haastajaturnauksen. Haastajaturnauksen voitto tuli Medellínissä, jonka finaalissa hän voitti Chris Guccionen. Hän voitti myös pronssia kaksinpelissä ja kultaa nelinpelissä Pan American Gamesissa Rio de Janeirossa. Yhdysvaltain avoimissa 2007 hän karsi pääsystä pääsarjaan. Karsinnoissa hän voitti Mischa Zverevin ja Richard Bloomfieldin, kunnes hävisi Alexander Waskelle. == 2008 == Huhtikuussa 2008 Schwank voitti kaksi haastajaturnausta, ensimmäisen Cremonassa ja toisen Roomassa. 12. toukokuuta 2008 hotelli, jossa Schwank oli Bordeaux'n haastajaturnauksen ajan, syttyi tuli. Schwankin huone paloi kokonaan, ja se tuhosi hänen kannettavan tietokoneensa, passin ja rahat, jotka hän oli tienannut Rooman turnauksesta. Schwank ei ollut tällöin huoneessaan. Hän voitti Bordeauxin turnauksen, joka oli hänen kolmas turnausvoittonsa tänä vuonna. Ranskan avoimissa 2008 Schwank oli karsintojen ykköseksi sijoitettu. Hän voitti Björn Rehnquistin, Vladzimir Ignatikin ja Ilia Bozoljacin ja selviytyi pääsarjaan. Ensimmäisellä kierroksella Schwank voitti Carlos Moyàn. Hän voitti myös toisen ottelunsa, mutta hävisi kolmannella kierroksella Paul- Henri Mathieulle neljässä erässä. == Lähteet == == Aiheesta muualla == * Eduardo Schwank ATP:n sivuilla Luokka:Argentiinalaiset tennispelaajat Luokka:Vuonna 1986 syntyneet Luokka:Elävät henkilöt
Ylinen Viipurintie

Ylinen Viipurintie, aikaisemmin Ylinen Viipurin tie (vanhalla ruotsin kielellä Then annen wäg ifrå Wijborg til Taffuestehwsz eli Toinen tie Viipurista Hämeenlinnaan), oli pohjoisempi kahdesta Hämeestä Kymenlaakson kautta Viipuriin johtavasta vanhasta tiestä. Se on ollut jo Kustaa Vaasan sihteerin, Jaakko Teitin 1555–1556 laatimassa yhtenäisessä luettelossa. Viipurin alinen eli eteläisempi tie kulkee nimellä Suuri Rantatie. Muita mainittuja teitä ovat Hämeen härkätie, Suuri Savontie, tie Turusta Ulvilaan, tie Ulvilasta Korsholmaan sekä Kyröskankaan tie. == Tien linjaus == Ylisen Viipurintien reitti kulki Hämeenlinnasta Hollolan (myös nykyisen Lahden) kautta Viipuriin. Tiellä on kaksi linjausta nykyisen Lahden ja Lappeenrannan välillä: Hämeenlinna (Luhtialan silta hieman linnan pohjoispuolella) – (3-tien haara Hauho, Vanajan kirkko) - Sairionmäki – Katumajärvi – Syrjäntaka – Tanttila – Porvola – Huljala – Helvetti – Haisevanojansilta – Toivola – Likalamminsillat – Kiviojan silta – Sairakkala – Salpausselän kangas – Hollolan kirkon eteläpuolitse – Untila – Vesijärven ja Porvoonjoen latvan välistä harjua pitkin – Lahti – Teilimäki – Nastola – Keskimaansilta – Iitti – Lapveden ranta – Vuolenkoski – Kimola – Jaala – Selänpää – Tuohikotti – Lappeenranta – Viipuri. Salpausselkää pitkin kulkeva tielinjaus noudattaa Kouvolan ja Lappeenrannan välillä nykyisen valtatie 6:n linjausta pääosin. Eteläisempi tielinja ylittää Kymijoen Keltissä, nykyisen Kymen Paviljongin eteläpuolelta. Rantaan johtaa tiepohja, jota pitkin pääsee lauttavalkamaan. Kymijoen itäpuolella tie jatkuu Ruotsulan vallien vierestä peltojen keskeltä Anttilan talolle ja pitkin Ulvinkujaa. Niskalantien itäpuolella tie jatkuu ensin Ahopellonkujaa pitkin ja siirtyy sitten kärrypolulle ja kääntyy kohti pohjoista. Tie menee Sikomäenvuoren huipun itäpuolelta ja metsittyy yhä enemmän, kunnes se saavuttaa 6-tien eteläpuolta kulkevalle sähkölinjalle. 6-tien tie ylittää Tykkimäen mainoskyltin länsipuolelta ja nousee yhä olemassa olevalle metsätielle. Metsätie jatkuu 6-tien pohjoispuolella, sen suuntaisena ja päättyy liikenneympyrään kauppakeskus Veturin länsipuolella. Tielinja ylittää likenneympyrän ja 6-tien ja häviää Prisman alle. Kustaan sodan aikana vuonna 1789 käydyn Utin taistelun seurauksena Venäjän keisarikunta rakensi Uttiin linnoituksen. Tätä ennen tien varteen oli rakennettu Taavetin linnoitus (Davidovin linnoitus). Hämeenlinnan Lammilla on tieosuus, jonka nimi on muistoksi Ylinen Viipurintie. Myös Lahdessa on valtatie 12:sta Lahden kaupungin Möysään erkaneva katuosuus, jonka nimi on Viipurintie. Yhteys jatkui Suomen suuriruhtinaskunnan päähallintopaikkaan, Turkuun, Hämäläisten Härkätienä (vanhalla ruotsin kielellä Ifrå Taffuestehuss til Åbo eli (Tie) Hämeenlinnasta Turkuun) eteenpäin Turkuun. == Lähteet == Luokka:Suomen historialliset tiet Luokka:Suomen muinaisjäännökset Luokka:Kanta-Hämeen historia Luokka:Päijät-Hämeen historia Luokka:Kymenlaakson historia Luokka:Etelä-Karjalan historia Luokka:Luovutettujen alueiden historia
Ostrogoottien valtakunta

Ostrogoottien valtakunta, virallisesti Italian kuningaskunta (), oli ostrogoottien Italiaan perustama lyhytaikainen kuningaskunta. Se pysyi koossa vuodesta 493 vuoteen 553. Valtakunta syntyi, kun ostrogootit syrjäyttivät Italian hallitsijan Odovakarin, joka oli puolestaan syrjäyttänyt Länsi-Rooman viimeisen keisarin vuonna 476. Ostrogoottien valtakunnan ensimmäinen hallitsija oli Teoderik Suuri, jonka aikana goottien valtakunta oli voimakkaimmillaan. Teoderik yhdisti valtakuntaan osia Etelä-Galliasta ja Pannoniasta. Valtakunta alkoi kuitenkin heikentyä heti Teoderikin kuoleman jälkeen, ja sitä ahdistivat niin frankit kuin bysanttilaiset. Bysantin joukot löivät lopulta heikentyneet ostrogootit vuonna 553. Osa gooteista palasi Pannoniaan, osa sulautui Italian muuhun väestöön. Ostrogoottien aika oli väestölle ja elinkeinoille tuhoisa. Sodat muuttuivat helposti ryöstelyksi, Rooman vesijohtojärjestelmä tuhoutui ja väkiluku väheni esimerkiksi veristen taistelujen ja piiritysten takia niin paljon että puhutaan suorastaan väestökadosta. == Kuninkaat == * Teoderik Suuri 493–526 * Atalarik 526–534 * Theodahad 534–536 * Vitiges 536–540 * Ildibad 540–541 * Eraric 541 * Totila (Baduila) 541–552 * Teja 552–553 == Katso myös == * Goottisota (535–554) == Lähteet == == Aiheesta muualla == Luokka:Euroopan entiset monarkiat Luokka:Italian entiset valtiot ja valtiomuodostelmat
HMS L’Abondance

HMS L'Abondance oli Britannian Kuninkaallisen laivaston kuudennen luokan alus, joka myöhemmin luokiteltiin aseistetuksi varastolaivaksi. Alus oli HMS Unionin 12. joulukuuta 1781 valtaama Ranskan laivaston La Baleine -luokan gabarre L'Abondance, joka oli rakennettu tammikuusta marraskuuhun 1780 Le Havressa.Winfield, Rif s. 242 == Palvelus == Kempenfeltin laivueen toisen luokan linjalaiva Union valtasi 12. joulukuuta 1781 Biskajanlahdella Ranskan laivaston L'Abondancen, joka luokiteltiin 19. heinäkuuta seuraavana vuonna kuudennen luokan alukseksi L'Abondance. Alus kuparoitiin ja varustettiin 2. syyskuuta 1782 - 6. tammikuuta 1783 Plymouthissa 6 058 punnalla 12 shillingillä ja 9 pennyllä. Työn lopulla alus luokiteltiin uudelleen varastolaivaksi, jonka tykistöaseistus supistettiin 14:ään. L'Abondance otettiin palvelukseen huhtikuussa 1873 päällikkönään kommodori Nathaniel Phillips. Alus purjehti 23. toukokuuta Pohjois-Amerikkaan, jossa se poistettiin maaliskuussa 1784 palveluksesta. Alus myytiin 29. huhtikuuta 1784 Deptfordissa 2 200 punnalla. ==Lähteet== * === Viitteet === Luokka:Kuninkaallisen laivaston purjelaivat
Carina Räihä

Carina Räihä (s. 1967) on suomalainen vuorikiipeilijä. Hän saavutti ensimmäisenä suomalaisena naisena Mount Everestin huipun 17. toukokuuta 2010. Matkan hän oli aloittanut huhtikuun alussa. Räihä jätti työuransa pankissa vuonna 2009 voidakseen keskittyä Mount Everestin valloittamiseen. Hän oli harrastanut vuorikiipeilyä yli kymmenen vuotta ennen Mount Everestin valloitusta. Räihän elämänmuutoksesta ja Mount Everestin valloituksesta kertova kirja Huipulta huipulle – Elämänmuutos ja Everest ilmestyi lokakuussa 2010 Tammen kustantamana. ==Katso myös== *Luettelo suomalaisista yli 8000 metriä korkeille vuorille kiivenneistä == Lähteet == == Aiheesta muualla == * Carina Räihän kotisivut (2.2.2011 arkistoitu versio) Luokka:Suomalaiset vuorikiipeilijät Luokka:Suomalaiset Everestin valloittajat Luokka:Vuonna 1967 syntyneet Luokka:Elävät henkilöt
Vapaan koulutuksen tukisäätiö

Vapaan koulutuksen tukisäätiö (VKTS) oli Suomessa vuosina 1973–1991 toiminut elinkeinoelämän rahoittama säätiö. Aluksi 1970-luvulla sen päämääränä oli vasemmistolaisen koulutuspolitiikan vastustaminen. Vasemmistoaallon taituttua säätiöllä oli käytössään tehokas ja kouliintunut organisaatio, ja 1980-luvulla se ryhtyi ajamaan omien taustaryhmiensä koulutuspoliittisia tavoitteita. == Historia == Säätiö syntyi 1970-luvulla toteutuneen peruskoulu-uudistuksen myötä, jota poliittinen oikeisto vastusti. Oikeisto halusi säätiön kautta vastustaa koulutuspolitiikan vasemmistolaisina pitämiään päämääriä, kuten kansalaisaktiivisuuteen kasvattamista ja peruskoulun politisoitumista. Oikeiston tavoitteena oli alun alkaen ollut yksityiskoulujen ja tasokokeiden lisääminen. Vuonna 1973 syntynyttä säätiötä alkoivat tukea pääasiassa Elinkeinoelämän valtuuskunta (EVA) ja Suomen Työnantajain Keskusliitto (STK). Vapaan koulutuksen tukisäätiön keskeisimpiä tavoitteita olivat uusien kouluneuvostojen lakkauttaminen, yhteiskuntatiedon opetuksen vähentäminen ja peruskoulutuksen huomion siirtäminen kansalaiskasvatuksesta elinkeinoelämälle hyödyllisten aineiden eli niin sanottujen tieto- ja taitoaineiden opetukseen. Kouludemokratia oli säätiön mielestä yksiselitteisesti haitallista. Säätiössä sovittiin, että sen toiminnasta ei puhuta ulkopuolisille. Tämä mahdollisti sen, että mukaan pyydetyt poliitikot ja virkamiehet uskalsivat tulla mukaan toimintaan ilman paljastumisen vaaraa. Säätiön merkitys koulutuspolitiikassa alkoi kasvaa 1980-luvulla, ja se saikin tavoitteitaan läpi useissa tuntijakouudistuksissa. Yhteiskuntatiedon opetus myöhäistettiin peruskoulun yhdeksänteen luokkaan ja kouluneuvostot lakkautettiin. Tulosvastuu- ajattelumallia haluttiin soveltaa myös peruskoulussa. Säätiö nousi julkisuuteen vuonna 2010, kun Helsingin Sanomat kertoi muun muassa Jyväskylän kokoomuslaisen kaupunginjohtajan Markku Anderssonin keränneen säätiölle tietoja opettajien poliittisesta suuntautumisesta. Myös keskustalaisen ministeri Mauri Pekkarisen kerrotaan toimineen säätiössä. Säätiön ydinryhmään kuului Supon tutkimusten mukaan myös entinen eduskunnan puhemies Riitta Uosukainen (kok) sekä presidenttiehdokas Elisabeth Rehn (rkp). Dosentti Jari Leskisen tutkimuksen mukaan säätiö loi Suomen opetushallinnon sisään oman salaisen tiedusteluorganisaationsa ja luotetut virkamiehet toimittivat säätiölle sekä julkisia että salaisia tietoja omalta hallinnonalaltaan. Säätiö keräsi myös ”mustaa listaa” opettajien poliittisista mielipiteistä. == Lähteet == == Aiheesta muualla == * * Luokka:Entiset suomalaiset säätiöt Luokka:Suomalaiset koulutusjärjestöt Luokka:Sensuuri Suomessa
XL (XML-pohjainen ohjelmointikieli)

XL on XML-pohjainen web-palveluihin suunnattu ohjelmointikieli, jonka kehityksen aloittivat Daniela Florescu (XQRL Inc.), Andreas Grünhagen ja Donald Kossmann (ETH Zürich) vuonna 2001. Se tukee W3C:n standardeja. XL käyttää XQuery:a kyselykielenä, SOAP:ia palveluiden väliseen kommunikointiin ja WSDL:ää käyttöliittymien määrittelyyn. ==Aiheesta muualla == * XL Homepage Luokka:Ohjelmointikielet Luokka:XML
XQuery

XQuery on W3C:ssä kehitetty funktionaalinen kyselykieli, jota käytetään esimerkiksi XL:ssa. XQuery on tarkoitettu XML-datan käsittelyyn. XQueryn ensimmäinen versio lisättiin W3C:n suosituksiin 23. tammikuuta 2007. == Lähteet == Luokka:XML Luokka:Kyselykielet
Regina Coeli

Regina Coeli eli Taivaan kuningatar on yksi Marian, Jeesuksen äidin, kunnianimistä ja perinteinen kristillinen hetkipalveluksen rukous, usein laulettava rukous. Vaikka rukouksen kirjoittajaa ei tunneta, tiedetään kuitenkin rukouksen olleen käytössä jo 1200-luvulla. Monet uskovat rukouksen kirjoittajan olevan paavi Gregorius Suuri. Taivaan kuningatar -rukousta lausutaan tai lauletaan yleensä vain pääsiäisen aikaan eli aikaan pääsiäissunnuntaista helluntaihin. Euroopassa on perinteenä rukoilla pääsiäisen aikaan klo 12.00 Angeluksen sijaan. Regina Coeli rukous on innoittanut useita säveltäjiä, kuten Mozartin säveltämään useita sävelmiä, mutta perinteisessä rukoushetkessä on gregoriaarinen sävel. == Suomeksi: == ;E/:Iloitse taivaan kuningatar, halleluja!. ;K/:Sillä hän, jonka synnytit, halleluja!. ;E/:Nousi kuolleista sanansa mukaan, halleluja!. ;K/:Rukoile puolestamme Jumalaa, halleluja!. ;E/: Iloitse ja riemuitse, Neitsyt Maria, halleluja!. ;K/:Sillä Herra on totisesti ylösnoussut, halleluja!. ;E/:Rukoilkaamme: :Kaikkivaltias Jumala, Poikasi, meidän Herramme Jeesuksen Kristuksen ylösnousemuksella olet täyttänyt maailman ilolla. Anna meidän päästä hänen äitinsä, Neitsyt Marian, esirukousten tähden ylösnousemuksen kirkkauteen. Tätä pyydämme saman Kristuksen, Herramme, kautta. ;K/:Aamen. == Alkuperäinen teksti latinaksi: == E/ Regina caeli, laetare, alleluia. K/ Quia quem meruisti portare, alleluia, E/ Resurrexit, sicut dixit, alleluia. K/ Ora pro nobis Deum, alleluia. (Ja kun se rukoillaan Angeluksen sijalla niin ylläolevaan lisätään:) E/ Gaude et laetare, Virgo Maria, alleluia. K/ Quia surrexit Dominus vere, alleluia. E/ Oremus: Deus, qui per resurrectionem Filii tui Domini nostri Iesu Christi mundum laetificare dignatus es: praesta, quaesumus, ut per eius Genetricem Virginem Mariam perpetuae capiamus gaudia vitae. Per eundem Christum, Dominum nostrum. K/ Amen. ==Katso myös== *Angelus ==Aiheesta muualla== *Angelus-rukouksen teksti latinaksi ja suomeksi katolisen kirkon sivustolla *Perinteisellä gregoriaanisella sävelellä laulettu versio Youtubessa Luokka:Kristilliset rukoukset Luokka:Pääsiäisen jumalanpalvelus Luokka:Katolinen liturgia Luokka:Neitsyt Marian kunnioittaminen katolisessa kirkossa Luokka:Teokset Mariasta
Pallohonka

Pallohonka oli espoolainen jalkapallojoukkue, joka pelasi parhaimmillaan Suomen miesten kolmanneksi korkeimmalla sarjatasolla Kakkosessa. Joukkue kuului FC Hongan organisaatioon, ja sillä oli farmisopimus Hongan Veikkausliiga-joukkueen kanssa. Joukkuetta valmensi muun muassa omalla pelaajaurallaan myös Hongassa Veikkausliigaa pelannut Vesa Vasara. Ensimmäisellä kaudellaan 2009 Kakkosen B-lohkossa Pallohonka sijoittui kuudenneksi. Kotiotteluitaan joukkue pelasi Tapiolan urheilupuistossa ja Otaniemen urheilukeskuksessa. Joukkueen toiminnasta vastasi 13. helmikuuta 2009 rekisteröity Pallohonka Juniorit ry, joka perustettiin FC Hongan silloisen reservijoukkueen noustua Kakkoseen. Pallohonka Junioreiden alaisuudessa on pelannut myös Hongan juniorijoukkueita. == Lähteet == Luokka:Entiset suomalaiset jalkapalloseurat Luokka:Entiset espoolaiset urheiluseurat Luokka:Vuonna 2009 perustetut urheiluseurat
XSQL

XSQL (yhdistelmä sanoista eXtensible Markup Language ja Structured Query Language) on XML:n ja SQL:n yhdistelmä, joka tarjoaa kieli- ja tietokantariippumattomia keinoja käsitellä SQL-kyselyitä ja niiden tuloksia. XSQL:lle on oma DTD-määritelmä (Document Type Definition). XSQL-projektin tavoitteena on, että Perl-moduuli "XML::Generator::DBI" kykenisi käsittelemään XSQL:ää tulevaisuudessa. XSQL kehitetään Debian Gnu:lle ja Linux:lle. http://xsql.sourceforge.net/ Projektin kotisivu == Lähteet == Luokka:XML Luokka:Perl Luokka:SQL
We Could Be the Same

We Could Be the Same on turkkilaisen maNga-yhtyeen kappale. Se edusti Turkkia vuoden 2010 Eurovision laulukilpailussa. Kappale sijoittui toisessa semifinaalissa ensimmäiseksi 118 pisteellä ja pääsi finaaliin. Finaalissa kappale sijoittui toiseksi 170 pisteellä. == Listat == Lista (2010) Korkein sijoitus Ruotsin singlelistaSwedish Sverigetopplistan Singles Chart 29 Sveitsin singlelistaSwiss Singles Chart 56 Turkin singlelistaTurkey Top 20 ChartScreenshot of the Turkey Billboard Singles Chart: May 2010 (This Month: 3, Last Month: 2) 2 UK Singles ChartUK Singles Chart 129 == Lähteet == Luokka:Vuoden 2010 euroviisuedustuskappaleet Luokka:Turkin euroviisuedustuskappaleet
The Beginning (Traen albumi)

__NOTOC__ The Beginning on Traen viides albumi, joka ilmestyi 14. lokakuuta 2008. Screwed & Chopped versio ilmestyi 10. helmikuuta 2009. == Kappaleet == === Standardipainos === # Watch Ova Momma # Problem Pt. 2 # Against the World # Don’t Pay Off # G Code (feat. Khujo Goodie) # G Shit (feat. Paul Wall & Jay’Ton) # Hold On (feat. Dallas) # Wake Up (feat. Slim Thug & Z-Ro) # My Life # I’d Rather Be (feat. Russell) # This Can’t Be Life (feat. Dallas & Lil’ Boss) # White Bricks (feat. Lil’ Boss) === Screwed & Chopped -painos === # Against the World # Don’t Pay Off # Wake Up (feat. Slim Thug & Z-Ro) # G Code (feat. Khujo Goodie) # My Life # White Bricks (feat. Lil’ Boss) # G Shit (feat. Paul Wall & Jay’Ton) # Watch Ova Momma # This Can’t Be Life (feat. Dallas & Lil’ Boss) # Problem Pt. 2 # Hold On (feat. Dallas) # I’d Rather Be (feat. Russell) Luokka:Vuoden 2008 albumit Luokka:Traen albumit
Mikko Katila

Mikko Katila (4. lokakuuta 1863 Seinäjoki – 30. heinäkuuta 1924 Savitaipale) oli suomalainen pappi ja runoilija. Katilan vanhemmat olivat maanviljelijä Kustaa Arvid Katila (ent. Logren) ja Justiina Absalomintytär Katila. Hän pääsi ylioppilaaksi 1891 Vaasan yksityislyseosta, ja hänet vihittiin papiksi 1897. Katila toimi 1897 ja 1898 Oulun tuomiokirkkoseurakunnan vt. kappalaisena, 1899–1902 Naantalin sijaiskirkkoherrana ja 1907–1924 Savitaipaleen kappalaisena. Katilan kirjoittamia runoja julkaistiin muun muassa Hengellisessä kuukausilehdessä. Katila on kirjoittanut sanat Siionin virsiin 137, 173 ja 244. == Teoksia == * Ristin koulussa. Aino Katila, Lappeenranta 1925 == Lähteet == * Mikko Katila SKS:n kirjailijamatrikkelissa (Arkistoitu versio) * Luokka:Suomen evankelis-luterilaisen kirkon papit Luokka:Suomalaiset runoilijat Luokka:Vuonna 1863 syntyneet Luokka:Vuonna 1924 kuolleet
USS Mississippi (BB-41)

USS Mississippi (runkonumerot BB-42 ja AG-128) oli Yhdysvaltain laivaston New Mexico -luokan taistelulaiva maailmansotien välillä sekä toisessa maailmansodassa. == Valmistus == Alus tilattiin Virginiasta Newport News Shipbuildingilta, missä köli laskettiin 5. huhtikuuta 1915. Alus laskettiin vesille 25. tammikuuta 1917 ja otettiin palvelukseen 18. joulukuuta. == Palvelus == Miehistön peruskoulutuksen päätyttyä alus lähti maaliskuussa 1918 Kuuban vesille jatkokoulutusta varten. Alus siirrettiin 19. heinäkuuta 1919 länsirannikolle, jossa se sijoitettiin San Pedron tukikohtaan 4. taistelulaivaviirikköön.Whitley, M. J. s. 270 Aluksen tykkitornissa 2 tapahtui 12. kesäkuuta 1924 räjähdysonnettomuus, jossa sai surmansa 48 miehistönjäsentä. Alus lähti huhtikuussa 1925 Havaijille, josta se jatkoi matkaansa Australiaan palaten kotivesille 26. syyskuuta. Alus siirrettiin 30. maaliskuuta 1931 modernisoitavaksi Norfolkin laivastotukikohdan telakalle Virginiassa. Modernisoitaessa aluksen kansirakenteet uusittiin, aseistus uusittiin ja suojausta parannettiin. Työt saatiin päätökseen 31. elokuuta 1933 ja alus palasi lokakuussa San Pedroon liittyen 3. taistelulaivaviirikköön. Alus viipyi Yhdysvaltain länsirannikolla, kunnes se palasi 16. kesäkuuta 1941 Norfolkiin aloittaakseen palveluksen Atlantilla. Alus suojasi saattueita Islannin ja Yhdysvaltain välillä. Japanilaisten hyökättyä Pearl Harboriin Mississippi liittyi Tyynenmeren laivastoon, sijoitettuna pääasiassa länsirannikon satamiin. Alus otti 1943 osaa Kiskan, Aleuttien ja Gilbertin saarten maihinnousuihin. Viimeksi mainitun operaation aikana aluksella tapahtui 29. marraskuuta tykkitornissa räjähdys, ja 43 miehistönjäsentä sai surmansa. Korjauksien jälkeen alus osallistui Kwajaleinin valtaukseen helmikuussa 1944 sekä japanilaisten hallussa olevien saarien tulittamiseen helmi-maaliskuussa. Alus liitettiin Peleliun ja Leyten taisteluosastoihin ja se osallistui Surigaon salmen taisteluun Filippiineillä. Alus antoi tulitukea Lingayenin maihinnousussa tammikuussa 1945 sekä Okinawan valtauksessa maaliskuusta kesäkuuhun. Alukseen osui kummassakin viimeksi mainitussa operaatiossa kamikaze. Mississippi oli 2. syyskuuta 1945 Tokionlahdella Japanin antautuessa, minkä jälkeen alus palasi Yhdysvaltoihin. Alus muutettiin 1946 tykistökoululaivaksi sekä asejärjestelmien kehitysalustaksi, minkä vuoksi sen runkonumero vaihdettiin AGS-128:ksi. Alukselle asennettiin lukuisia uusia ja vanhoja asejärjestelmiä sekä erilaista elektroniikkaa sen palvellessa Atlantin aseidenkehitysyksikössä. Aluksella muun muassa testattiin 1950-luvun puolessavälissä laivaston ensimmäistä ilmatorjuntaohjusta RIM-2 Terrieriä. Syyskuussa 1956 alus poistettiin palveluksesta ja myytiin marraskuussa romutettavaksi. == Lähteet == * * ===Viitteet=== == Aiheesta muualla == *Yhdysvaltain laivasto - USS Mississippi Luokka:New Mexico -luokan taistelulaivat Luokka:Yhdysvaltalaiset toisen maailmansodan taistelulaivat
USS Wichita

USS Wichita (runkonumero CA-45) oli Yhdysvaltain laivaston vuonna 1939 palvelukseenotettu raskas risteilijä, joka palveli toisessa maailmansodassa. Alus oli luokkansa ainoa. Se suojasi sodan aikana Jäämeren saattueita sekä Pohjois-Afrikan maihinnousua. Alus palveli 1943-45 Tyynellä valtamerellä sekä sodan päätyttyä Japanin miehitysjoukoissa, kunnes se siirrettiin 3. helmikuuta 1947 reserviin. Se myytiin romutettavaksi 1. maaliskuuta 1959. == Taustaa == 1930 allekirjoitettu Lontoon laivastosopimus keskeytti Yhdysvaltain laivaston raskaiden risteilijöiden hankinnat. Sopimus mahdollisti ainoastaan yhden raskaan risteilijän USS Vincennesin töiden aloittamisen 1934 ja toisen seuraavana vuonna. Samanaikaisesti Brooklyn-luokan keveiden risteilijöiden suunnittelu oli käynnissä ja tuotanto alkamassa, jolloin päätettiin alustyyppiä käyttää uuden raskaan risteilijän suunnittelun pohjana.Whitley, M. J. s. 253 == Valmistus == Alus tilattiin Philadelphian laivastontelakalta ja sen köli laskettiin 28. lokakuuta 1935. Alus laskettiin vesille 16. marraskuuta 1937 ja se otettiin palvelukseen 16. helmikuuta 1939. == Palvelus == Koulutuksen päätyttyä alus liitettiin Atlantin laivueen 17. risteilijäviirikköön, jonka mukana se osallistui puolueettomuuden valvontaan Karibialla. Kesäkuussa 1940 alus aloitti syyskuuhun kestäneen laivastovierailun Etelä-Amerikkaan. Alus osallistui Islannin miehitykseen syksyllä 1941, mutta maaliskuussa 1942 alus siirrettiin Scapa Flow'hun yhteistoimintaan Britannian kuninkaallisen laivaston Kotilaivaston kanssa. Se osallistui Jäämeren saattueiden suojaamiseen sekä muihin pohjoisilla vesillä toteutettuihin operaatioihin. Marraskuussa alus liitettiin osaksi Pohjois- Afrikan maihinnousua varten koottua laivasto-osastoa.Whitley, M. J. s. 255 Alus saapui 12. tammikuuta 1946 San Franciscoon, jossa se poistettiin palveluksesta 3. helmikuuta 1947. Aluksen modernisointi ohjusristeilijäksi jätettiin toteuttamatta ja se siirrettiin reserviin. Alus poistettiin alusluettelosta 1. maaliskuuta 1959 ja se myytiin romutettavaksi 14. elokuuta Union Minerals and Alloysille. Alus saapui Panama Cityyn Floridaan romutettavaksi vielä samana vuonna marraskuussa. == Lähteet == * ===Viitteet=== == Aiheesta muualla == Luokka:Yhdysvaltain laivaston risteilijät Luokka:Yhdysvaltalaiset toisen maailmansodan risteilijät
Erik Karlsson-Ramsdahl

Erik Karlsson-Ramsdahl (24. marraskuuta 1875 Ahvenanmaa – 6. maaliskuuta 1923 Maarianhamina) oli suomalainen ruotsin kielellä kirjoittanut runoilija. Hän käytti myös nimimerkkiä Harald Winge. Karlsson-Ramsdahl oli Saltvikistä kotoisin ollut kalastaja ja maanviljelijä. Hänne esikoisteoksensa Rannö (1909) kuvasikin kalastajaelämää Ahvenanmaan saaristossa. Vuonna 1918 Karlsson- Ramsdahl oli mukana Ruotsin kuninkaan luona käyneessä ahvenanmaalaisten lähetystössä joka toivoi maakunnan liittämistä Ruotsiin. == Teoksia == * Strängar som brustit : några dikter av de åländska folkskalderna Erik Karlsson-Ramsdahl och Erik Mattsson. Allsvensk samling på Åland, Mariehamn 1923 * Livets dagrar och dödens skuggor ; skildrade av Erik Karlsson-Ramsdahl ; sammanställt och utgiven av Margareta Jorpes-Friman. Åbo 1986 Nimellä Erik Karlsson : * Amerikafarare : berättelse. Söderström, Helsingfors 1910 * Prolog vid Musikfesten i Mariehamn 1914. Mariehamn 1914 Nimimerkillä Harald Winge: * Rannö : skildring från den åländska skärgården. Skrifter utgifna af Svenska folkskolans vänner : häft 66. Helsingfors 1909, uusi näköispainos M. Jorpes- Friman, Åbo 1988 == Lähteet == * * Mariehamns stadsbibliotek : Åländska skrivare: Erik Karlsson-Ramsdahl Luokka:Suomalaiset runoilijat Luokka:Vuonna 1875 syntyneet Luokka:Vuonna 1923 kuolleet
Devastator

Devastator on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1985 The Transformers -animaatiosarjassa. ==Televisiosarjat== ===The Transformers=== Devastator on kuuden Constructiconin: Scrapperin, Scavengerin, Hookin, Bonecrusherin, Long Haulin ja Mixmasterin yhdistelmä. Hän teki ensiesiintymisensä sarjan 1. kauden päätösjaksossa, missä Constructiconit olivat saapuneet Maahan Decepticonien lisätueksi. ===Transformers: Energon=== Transformers: Energonissa esiintyy Decepticon nimeltä Constructicon Maximus, joka muodostuu viidestä pienemmästä Decepticonista, jotka muistuttavat kovasti Constructiconeja. Ryhmään kuuluvat Steamhammer, Bonecrusher, Diststorm, Sledge ja Wideload. ==Transformers: Kaatuneiden kosto== Elokuvassa Transformers: Kaatuneiden kosto Devastator on suuri seitsemästä rakennustyökoneesta muodostuva Decepticon. Devastator nähtiin vain ja ainoastaan Egyptissä. Hän muodosti robottikehonsa yhdistämällä seitsemän erillisinä komponentteina toimivaa rakennustyökonetta toisiinsa. Hänellä on suussaan suurikokoinen turbiini, joka imee sisäänsä kaiken tiellään olevan ja sylkee murskattuna ulos selässään olevasta aukosta. Devastator kuoli, kun sotalaiva USS Kidd ampui häntä raidetykillä. Devastatorin komponentteina toimivat seuraavanlaiset rakennustyökoneet: *Punainen Terex O&K; RH400 -kaivinkone (leluversion nimi Scavenger). Muodostaa vartalon. *Vihreä Caterpillar 773B -kuorma-auto. Muodostaa oikean jalan. *Keltainen Caterpillar D9L -puskutraktori. Muodostaa vasemman jalan. *Keltainen Caterpillar 992G -kuormaaja. Muodostaa oikean käsivarren. *Keltainen Kobelco CKE2500 II -nosturi (leluversion nimi Hightower). Muodostaa vasemman käsivarren. *Harmaa Mackin valmistama sementtiauto. Muodostaa pään. *Punainen KW Dart D4661 -kuorma-auto (leluversion nimi Overload). Muodostaa selän. ===Transformers: Revenge of the Fallen -videopeli=== Transformers: Revenge of the Fallen -pelissä Devastator esiintyi pelkästään Autobottikamppanjan toiseksi viimeisessä tehtävässä pomovastuksena. == Hahmoa näytelleet == Vuodet Näyttelijät Sarjat Elokuvat Konsolipelit 1985–1986 Arthur Burghardt The Transformers The Transformers: The Movie 2004-2005 Don Brown Transformers: Energon 2009 Frank Welker Transformers: Kaatuneiden kosto 2009 Fred Tatasciore Transformers: Revenge of the Fallen 2018 Rob Dyke Transformers: Power of the Primes == Aiheesta muualla == *Lisätietoa Devastatorista TFWIKI.Netissä, Transformers-aiheisesta wikiassa Luokka:Decepticonit th:ดีวาสเตเตอร์ (ทรานส์ฟอร์มเมอร์ส)
Gustaf Åkerhielm

Johan Gustaf Nils Samuel Åkerhielm af Margaretelund (24. kesäkuuta 1833 Tukholma – 2. huhtikuuta 1900 Tukholma) oli ruotsalainen poliitikko, vapaaherra, valtiovarainministeri, ulkoasiainministeri ja pääministeri. Gustaf Åkerhielm oli valtioneuvos Gustaf Fredrik Åkerhielmin ja Elisabeth Sophia Ankerin poika. Hän oli alkuvaiheessa Pietarissa ja Kööpenhaminassa diplomaatin tehtävissä, minkä jälkeen hänestä tuli poliitikko. Hänet valittiin ensimmäiseen kamariin, jossa hän toimi vuosina 1876–1893, toisessa kamarissa hän istui vuosina 1894–1895 ja tämän jälkeen taas ensimmäisessä kamarissa 1895–1900. Åkerhielm oli myös valtiovarainministeri 1874–1875. Vuonna 1889 hänet nimitettiin ulkoasiainministeriksi Gillis Bildtin hallitukseen. Lokakuussa hänestä tuli pääministeri. Hänen päätehtäviään olivat puolustus- ja verokysymykset. Toisessa kamarissa hän törmäsi vastustuksiin, mutta pystyi hallitsemaan ensimmäisen kamarin avulla. Vuonna 1891 hän joutui kuitenkin eroamaan koska hän oli sanonut että uuden puolustusvoiman avulla voitaisiin puhua ruotsia Norjan kanssa. Tämän lauseen tulkittiin uhaksi Norjaa vastaan. ==Lähteet== Luokka:Ruotsin pääministerit Luokka:Ruotsin ulkoministerit Luokka:Ruotsin valtiovarainministerit Luokka:Ruotsalaiset aateliset Luokka:Vuonna 1833 syntyneet Luokka:Vuonna 1900 kuolleet
USS Tuscaloosa (CA-37)

USS Tuscaloosa (runkonumero CA-37) oli Yhdysvaltain laivaston New Orleans -luokan raskas risteilijä. == Valmistus == Alus tilattiin Camdenista New Jerseystä New York Shipbuilding Companyltä, missä köli laskettiin 3. syyskuuta 1931. Alus laskettiin vesille 15. marraskuuta 1933 kumminaan luutnantti Thomas Lee McCannin puoliso ja otettiin palvelukseen 17. elokuuta 1934 ensimmäisenä päällikkönään John N. Ferguson.DANFS == Palvelus == Palvelukseen otettaessa alus liitettiin 6. risteilijäviirikköön, jonka mukana se oli aluksi Yhdysvaltain länsirannikolla Tyynenmeren laivastossa. Vuoden 1939 alussa alus siirrettiin itärannikolle, josta se teki keväällä Etelä-Amerikan purjehduksen. Sodan puhjettua Euroopassa alus aloitti puolueettomuuspartioinnin Pohjois- Atlantilla. Se muun muassa suojasi joukkojenkuljetussaattueen Islantiin elokuussa 1941.Whitley, M. J. s. 247 Alus oli huhtikuusta 1942 alkaen sijoitettuna Scapa Flow'hun liitettynä Britannian Kotilaivastoon, jonka mukana se suojasi Jäämeren saattueita. Alus palasi syyskuussa Yhdysvaltoihin huollettavaksi, kun valmistauduttiin marraskuiseen Pohjois-Afrikan maihinnousuun. Ollessaan maihinnousun läntisessä osastossa Casablancan edustalla alus kohtasi taisteluun pyrkiviä Vichyn Ranskan laivaston aluksia. Se vaurioitti Fougueux’tä ja vältti itse sukellusveneiden Medusen ja Antiopen laukaisemat torpedot. Maihinnoususta vapauduttuaan alus palasi kotimaahan huollettavaksi ennen Pohjois-Afrikkaan matkaavien saattueiden suojaamisen aloittamista. Syyskuussa 1943 alus oli jälleen Pohjois-Atlantilla suojaten lentotukialus USS Rangeria iskettäessä Norjassa oleviin saksalaisten tukikohtiin. Huippuvuorten operaation jälkeen lokakuussa alus jätti Kotilaivaston ja palasi Yhdysvaltoihin. Alus määrättiin Normandian maihinnousuun kesäkuussa 1944 osaksi Force A:ta, jonka tehtävänä oli Utah Beachin maihinnousualueen tukeminen. Sen viimeiseksi tehtäväksi Euroopan vesillä jäi Etelä-Ranskan maihinnousun tukeminen elokuussa 1944 ennen sen liittämistä Tyynenmeren laivastoon. Tuscaloosa liittyi tammikuussa 1945 Ulithissa Yhdysvaltain 3. laivastoon, jonka mukana se osallistui Iwo Jiman tulivalmisteluun helmikuussa. Maaliskuussa alus oli Okinawan edustalla, kunnes se siirrettiin Subic Bayhin Filippiineille Yhdysvaltain 7. laivastoon. Alus palveli sodan lopun Kiinan ja Korean vesillä ennen paluutaan Yhdysvaltoihin. Se saapui 10. tammikuuta 1946 San Franciscoon, jossa se poistettiin palveluksesta 13. helmikuuta. Alus sijoitettiin reserviin, kunnes se poistettiin 1. maaliskuuta 1959 alusluettelosta. Se myytiin 25. kesäkuuta romutettavaksi Boston Metals Companylle ja alus saapui seuraavan kuukauden aikana Baltimoreen romuttamolle. == Lähteet == * === Viitteet === Luokka:New Orleans -luokan risteilijät (1931) Luokka:Yhdysvaltalaiset toisen maailmansodan risteilijät
Operaatio Sportpalast

Operaatio Sportpalast oli Saksan laivaston operaatio toisessa maailmansodassa. Operaation tavoitteena oli maaliskuun alussa 1942 Britteinsaarilta Pohjois- Venäjälle matkaavan PQ-12- ja sieltä palaavan QP-8-saattueen kulun estäminen. Suunnitelman runkona oli Norjan rannikolla piilotteleva taistelulaiva Tirpitz suojueineen. == Taustaa == Vara-amiraali Curteisin johtama saattue PQ-12 lähti 1. maaliskuuta 1942 Reykjavikista Islannista Kuolan niemimaalle Murmanskiin suojanaan taisteluristeilijä HMS Renown, taistelulaiva HMS Duke of York, risteilijä HMS Kenya sekä kuusi hävittäjää. Vastaavasti QP-8 lähti paluumatkalle Murmanskista suurin piirtein samaan aikaan. Saattueiden oli tarkoitus sivuuttaa toisensa Karhusaaren lähellä. == Operaatio == Saksalaisten tiedustelu havaitsi Venäjälle matkaavan saattueen PQ12 Jan Mayenin saaren lähistöllä. Taistelulaiva Tirpitz lähti 6. maaliskuuta 1942 merelle Trondheimista saattajinaan hävittäjät Z5 Paul Jacobi, Z14 Friedrich Ihn, Z7 Hermann Schoemann ja Z25. Saksan laivasto-osasto ei päässyt huomaamatta merelle, vaan sukellusveneet HMS Seawolf ja HMS Trident havaitsivat merellä olleen osaston ilmoittaen siitä Britannian Amiraliteetille. Amiraali Toveyn komentamat taistelulaiva HMS King George V, lentotukialus HMS Victorious, risteilijä HMS Berwick ja kuusi hävittäjää lähtivät 6. maaliskuuta Scapa Flowsta merelle. Osasto saavutti saattueen Jan Mayenin eteläpuolella. Liittoutuneiden laivasto ei kuitenkaan löytänyt Norjan meren myrskyssä saksalaisaluksia. Saksan laivaston hävittäjät tavoittivat saattueesta PQ-8 jääneen rahtialus Izhoran, jonka ne upottivat. Sää selkeytyi 9. maaliskuuta, jolloin HMS Victoriousilta lähetettiin kello 06.54 kuusi Fairey Albacorea etsimään Saksan laivaston osastoa. Kaksitoista torpedoin varustettua Albacorea lähetettiin ilmaan kello 07.35. Tiedustelukone löysi kello 08.00 saksalaiset ja 40 minuuttia myöhemmin torpedokoneet olivat paikalla. Tirpitz purjehti vastatuuleen ja pakotti siten Albacoret hyökkäämään haluamastaan suunnasta. Taistelulaiva avasi tulen kaikilla lähes sadalla ilmatorjuntatykillään, minkä seurauksena yksikään torpedo ei osunut maaliin ja kaksi Albacorea ammuttiin alas. Tirpitz saattajineen suuntasi takaisin kohti Norjan vuonoja ennen kuin paikalle Britteinsaarilta lähetetyt pommikoneet saapuivat. Alus saapui 9. maaliskuuta Länsivuonoon, josta se jatkoi matkaansa Trondheimiin 12. maaliskuuta. == Lähteet == * Luokka:Toisen maailmansodan sotilasoperaatiot Luokka:Toisen maailmansodan meritaistelut Luokka:Vuoden 1942 sotahistoria Luokka:Yhdistyneen kuningaskunnan taistelut [[Luokka:Yhdistynyt kuningaskunta toisessa maailmansodassa] Luokka:Ison-Britannian laivastohistoria Luokka:Saksan taistelut Luokka:Saksan sotahistoria 1939–1945 Luokka:Kriegsmarine
Kabbölen virolaiset

Kabbölen virolaiset olivat nykyisin Loviisaan kuuluvan Pernajan Kabböle- nimiseen kylään 1900-luvun alussa muuttaneita virolaisia ja heidän jälkeläisiään. Kylässä asuu edelleen viron kielen taitajia. Nuoremmat sukupolvet ovat kuitenkin jo sulautuneet seudun suomenruotsalaiseen valtaväestöön. ==Historia== Ensimmäiset virolaiset muuttivat Kuusalusta Kabböleen vuonna 1906. Tällöin kylään siirtyi yhdeksän perhettä jotka ostivat itselleen maatilat. Myöhemmin siirtolaisia tuli lisää ja ensimmäisen maailmansodan lopussa kylässä asui jo 12 virolaisperhettä, eli noin 70–80 henkilöä. Kylässä toimi virolainen laulukuoro ja seura, sekä 300 kirjaa käsittävä vironkielinen kirjasto. Paikallisilla oli tiiviit yhteydet Viroon, mikä teki kylästä yhden pirtun salakuljetuksen keskuksista kieltolain aikaan 1920- ja 1930-luvuilla. Kylälle annettiinkin lempinimi "Kanisterböle" salakuljetuksessa käytettyjen kanistereiden mukaan. Virolaisiin suhtauduttiin epäilevästi ja jopa vihamielisesti, koska pelättiin sosiaalihuollon kulujen nousua, kommunistisen aatteen tuontia, sekä suomalais-virolaisen asutuksen leviämistä silloin pääosin ruotsinkieliselle alueelle. Viron itsenäistymisen jälkeen jotkut Kabbölen virolaisista säilyttivät Viron kansalaisuuden ja asuivat Kabbölessä asumisluvalla, mutteivät hakeneet Suomen kansalaisuutta. Virolaiset sulautuivat valtaväestöön pikkuhiljaa ruotsinkielisen koulun ja seka-avioliittojen kautta. Ensimmäinen siirtolaissukupolvi oli täysin vironkielinen, mutta jo toinen sukupovi käytti pääasiassa ruotsia, mutta osasi myös viroa. Kolmas sukupolvi on lähes täysin ruotsinkielinen. Kabbölen 100-vuotisjuhlallisuuksien yhteydessä vuonna 2006 muistettiin virolaisia siirtolaisia. Mukana oli kymmeniä virolaisten jälkeläisiä. ==Tunnettuja Kabbölen virolaisia== *Aleksander Warma (1890–1970), Viron lähettiläs Suomessa vuosina 1939–1940, VIron pakolaishallituksen johtaja vuosina 1963–1970; Kabböleen Johannes Warman poikana vuonna 1906.Kabböle 100 -juhlakirja, ote Sven Bomanin kirjasta "Kabböle ester. En minoritet i minoriteten" (1992), s. 120, Helsinki 2006 *Arnold Walter Mikiwer (1906–1985), "Humu", tempauksiensa ansiosta Kabbölen kuuluisimmaksi mainittu salakuljettaja, jonka Suomen viranomaiset karkottivat lopulta Danzigiin syksyllä 1938; tuomittiin Neuvosto- Virossa metsäveljenä Venäjän työleireille 25 vuodeksi vuonna 1948.Kabböle 100 -juhlakirja, Matti Punttilan esitelmä "Kabböle - Suomen ainoa virolaiskylä", s. 82–83, Helsinki 2006"Kabbölen nimismies" lepää Loksan kalmistossa, Estofennia 20.6.2023 ==Lähteet== * * * ===Viitteet=== Luokka:Suomen virolaiset Luokka:Viron historia Luokka:Uudenmaan historia Luokka:Pernaja Luokka:Kuusalu
Frustunan kirkko

Frustunan kirkko () sijaitsee Frustunan seurakunnassa Strängnäsin hiippakunnassa Ruotsissa. Kirkko rakennettiin jo 1100-luvulla kivestä, ja sitä uudistettiin 1300- ja 1400-luvulla, jolloin kirkko sai ikkunat, sakastin, ja torni rakennettiin korkeammaksi. Kirkkoa on rakennettu myös 1600-luvulla. Vuonna 1800 purettiin asehuone. Vuonna 1939 kirkon sisustaa uudistettiin. Kirkon alttarikaappi on rakennettu Antwerpenissä vuonna 1510. Pappila Frönäs sijaitsee kirkon lähellä. Pitäjäntupa on myös lähistöllä. ==Aiheesta muualla== * Strängnäsin hiippakunta * Historiska museet kastemaljasta Luokka:Södermanlandin läänin kirkot Luokka:Gnestan kunta Luokka:Ruotsin kivikirkot Luokka:Kirkot Strängnäsin hiippakunnassa
AppleTalk

AppleTalk on Applen tietoliikenneprotokollapino tietokoneiden väliseen lähiverkkoon. Se julkaistiin Macintoshin mukana vuonna 1984 ja poistettiin 2009 Mac OS X v10.6:ssa TCP/IP:n syrjäytettyä sen. Linuxissa on täysi tuki AppleTalkille. AppleTalkiin kuuluu useita protokollia, jotka sijaitsevat OSI- mallin eri kerroksissa. AppleTalkissa on oma reititysprotokollansa Datagram Delivery Protocol (DDP). == Lähteet == Luokka:Apple Luokka:Verkkoprotokollat